Canḍhi Dadi

Candhi Dadi bâḍâ è Dhisa Wajak Kidul, Boyolangu, Tulungagung, Jhâbâ Tèmor.Mizanatul Muttaqin. "Terletak Di Atas Bukit, Inilah Kisah Candi Dadi Tulungagung". Radar Tulungagung. 2024-02-21-. Aksès 2025-01-04.Shani Ramadhan Rasyid. "Merekam Jejak Sejarah Nusantara, Ini Daftar Nama Candi Bersejarah di Indonesia". Liputan 6. 2025-08-13. Aksès 2025-01-04. Kennengenna Canḍhi Dadi ta' jhâu ḍâri kennengenna Canḍhi Cungkup, Canḍhi Gayatri, tor Ghuâ Selomangleng. Candhi Dadi saongghuna tamaso' bâgiyân ḍâri komplèks perchanḍiân. Dhisa Wajak Kidul bâgiyân lao' aropaaghi perbukitan. È empa' punca' perbukitan kasebbhut tong-sèttongnga bâḍâ sèttong canḍhi tor Canḍhi Dadi bâḍâ è konco'on sè palèng tèngghi. È puncak sè laèn bâḍâ Candhi Gemali, Candhi Buto, tor Canḍhi Bubrah / Wurung saèngghâ abentu' bhârisân canḍhi ḍâri sè palèng kènè' ka sè palèng tèngghi, èngghi panèka Canḍhi Dadi. Salaèn Canḍhi Dadi, kabâḍâ'ân candhi-candhi ka'rowa samangkèn karè karèna sè asalbudhân. 

Salamâdhdhân èngghi panèka tamaso' cara kaangghuy aḍua'na maghârsarè Jhâbâ. Sabâgiyân maghârsarè è seddhi'in canḍhi aghunaaghi Canḍhi Dadi mènangka pakakas aḍua' kaangghuy ngaollè bherkat ḍâri Sè Maha Kobâsa. Upacara (ḍua') biasana èlaksanaaghi è arè-arè khusus, otamana è tangghâl 1 Suro. Maghârsarè kasebbhut abentu' sèttong alèran kaparcajâ'ân ḍâ' ka Pangèran Sè maha Kobâsa.

 Sajhârâ 
Canḍhi Dadi tamaso' Canḍhi sè lu-ghâllu ècatet sareng pernata Hinḍia Bâlândhâ ḍâlem ROD taon 1915.Yulisha Kirani Rizkya Pangestuti dan Widya Lestari Ningsih. "6 Candi Peninggalan Masa Kerajaan Hindu-Buddha di Tulungagung". Kompas. 2024-06-05. Aksès 2025-01-04.

 Arsitèktur 
Canḍhi panèka ngaghunghè ḍenah bujur sangkar sè okoran 14x14 m.Widya Lestari Ningsih. "Candi Dadi, Lokasi Pelarian Rakyat Majapahit". Kompas. 2023-03-03. Aksès 2025-01-04.   Bâḍâ bâgiyân sè ajorok ka lowar è bhân-sabbhân sisina, saèngghâ ḍâri attas ḍenahna èoladhi abentu' akadhi plus. È ḍâlem ḍenah panèka èattas batur sè lu-ghâllu sè tèngghina 3,50 m, bâḍâ sosonan bâto kalabân tèngghi 0,60 m, jhughân aḍenah salib Portugis sè tamaso' bâto sè nomer ḍuwâ', terros èsosol kalabân batur panḍâ' aḍenah seggi bellu' kalabân tèngghi 0,50 m maka tèngghi sakabbhina bhângonan èngghi panèka 4,59 m.

È bâgiyân tenggana bhângonan Canḍhi Dadi bâḍâ somor sè abnetu' krucut sè aḍiamèter 3,75 m, tor konco'on aḍiamèter 3,25 m, sarta ḍâlemma somor kasebbhut 3,50 m.

Rangkaian pelipit sè abentu' struktur bhângonan èngghi panèka pelipit rata tor pelipit sisi genta sè bentu'un para' semma'a kalabân bentu' sisi mèrèng (nimna). Tor è bhâbgon è konco'on bukit sè ta' loros, sisi bârâ' sareng ḍâjâna kennengenna maddhekkâ canḍhi cokop nako'è, saèngghâ èkowataghi sareng sosonan balok-balok.

 Sombher